ປະຊາຊົນບ້ານວຽງໄຊ ເມືອງພູວົງ ແຂວງອັດຕະປື ໄດ້ຮັບໃບຕາດິນຖາວອນ
ວັນທີ 27 ສິງຫາ 2021ນີ້. ຢູ່ທີ່ຫ້ອງການປົກຄອງບ້ານວຽງໄຊ ເມືອງພູວົງ ແຂວງອັດຕະປື ໄດ້ຈັດພິທີມອບ - ຮັບໃບຕາດິນຖາວອນ ໃຫ້ແກ່ປະຊາຊົນ ບ້ານວຽງໄຊ ຢ່າງເປັນທາງການ; ໂດຍການເປັນກຽດເຂົ້າຮ່ວມໃນພິທີຂອງທ່ານ ຄຳກ້ອນ ດວງສົມປານ ຫົວໜ້າການເມືອງກອງບັນຊາການທະຫານເມືອງ ຜູ້ຊີ້ນຳຈຸດສຸມວຽງໄຊ , ທ່ານ ຄໍາສິງ ພົງສະຫວັດ ຮອງຫົວໜ້າພະແນກ ຊສ ແຂວງ, ມີຂະແໜງທີ່ດິນ ພະແນກ ຊສ ແຂວງ, ຄະນະຫ້ອງການ ຊສ ເມືອງ ພ້ອມດ້ວຍອຳນາດການປົກຄອງບ້ານ ແລະ ພໍ່ແມ່ປະຊາຊົນເຂົ້າຮ່ວມ.
Read more: ປະຊາຊົນບ້ານວຽງໄຊ ເມືອງພູວົງ ແຂວງອັດຕະປື ໄດ້ຮັບໃບຕາດິນຖາວອນ
ຫ້ອງການ ຊສ ເມືອງໄຊເສດຖາ ປະກາດການຈັດຕັ້ງບັນດາຫົວໜ້າໜ່ວຍງານ ແລະຮອງຫົວໜ້າໜ່ວຍງານ
ກອງປະຊຸມປຶກສາຫາລື ກ່ຽວກັບບົດປະເມີນຜົນກະທົບຕໍ່ສິ່ງແວດລ້ອມສັງຄົມ ແລະ ທຳມະຊາດ (ESIA) ຂັ້ນແຂວງ ແລະ ຂັ້ນສູນກາງ ຂອງໂຄງການຂຸດຄົ້ນ ແລະ ປຸງແຕ່ງແຮ່ຄຳ ຢູ່ເຂດວັງຕັດ, ເມືອງຊານໄຊ, ແຂວງອັດຕະປື.
ວັນທີ 27 ສິງຫາ 2021 ນີ້ ຢູ່ທີ່ຫ້ອງປະຊຸມຂອງພະແນກຊັບພະຍາກອນທຳມະຊາດ ແລະ ສິ່ງແວດລ້ອມແຂວງອັດຕະປື ໄດ້ຈັດກອງປະຊຸມວີດີໂອທາງໄກ ເພື່ອປຶກສາຫາລືກ່ຽວກັບການເມີນຜົນກະທົບດ້ານສິ່ງແວດລ້ອມສັງຄົມ ແລະ ທຳມະຊາດ (ESIA) ຂັ້ນແຂວງ ແລະ ຂັ້ນສູນກາງ ໂຄງການຂຸດຄົ້ນ ແລະ ປຸງແຕ່ງແຮ່ຄຳ ຢູ່ເຂດວັງຕັດ, ເມືອງຊານໄຊ, ແຂວງອັດຕະປື ໃນເນື້ອທີ່ 18 ຕາຕະລາງກິໂລແມັດ ຂອງບໍລິສັດ ວັງຕັດຂຸດຄົ້ນບໍ່ແຮ່ ຈຳກັດ. ໂດຍການເປັນປະທານຮ່ວມຂອງທ່ານ ພູວົງ ຫຼວງໄຊຊະນະ, ຮອງລັດຖະມົນຕີກະຊວງຊັພະຍາກອນທຳມະຊາດ ແລະສິ່ງແວດລ້ອມ ແລະ ທ່ານ ທະນູໄຊ ບັນຊາລິດ, ຮອງເຈົ້າແຂວງ-ແຂວງອັດຕະປື. ປະກອບມີບັນດາທ່ານຈາກກົມສິ່ງແວດລ້ອມ, ກົມຄວບຄຸມມົນລະພິດ, ບໍລິສັດ ວັງຕັດຂຸດຄົ້ນບໍ່ແຮ່ ຈຳກັດ, ພະແນກແຮາງງານ ແລະ ສະ ຫວັດດີການສັງຄົມແຂວງ, ອົງການແນວລາວສ້າງຊາດແຂວງ, ສະພາປະຊາຊົນແຂວງ, ພະແນກ ຊສແຂວງ, ພະແນກສາທາລະນະສຸກແຂວງ, ພະແນກພະລັງງານ ແລະ ບໍແຮ່ແຂວງ, ພະແນກກະສິກຳ ແລະ ປ່າໄມ້ແຂວງ, ອຳນາດການປົກຄອງເມືອງຊານໄຊ ພ້ອມດ້ວຍພະນັກງານວິຊາການ ແລະ ອຳນາດການປົກຄອງບ້ານ ເຂດຈຸດສຸມວັງຕັດເຂົ້າຮ່ວມ.
Read more: ກອງປະຊຸມປຶກສາຫາລື ກ່ຽວກັບບົດປະເມີນຜົນກະທົບຕໍ່ສິ່ງແວດລ້ອມສັງຄົມ ແລະ ທຳມະຊາດ (ESIA) ຂັ້ນແຂວງ ແລະ...
ມອບໃບຕາດິນຖາວອນ ແລະໃບແຈ້ງເນື້ອທີ່ດິນ ໃຫ້ແກ່ປະຊາຊົນ 3 ບ້ານ ຂອງເມືອງສະໜາມໄຊທີ່ຖືກຜົນກະ ທົບຈາກສັນເຂື່ອນເຊປຽນ-ເຊນ້ຳນ້ອຍແຕກ
ວັນທີ 20 ສິງຫາ 2021 ນີ້ ຢູ່ທີ່ສະໂມສອນຫ້ອງວ່າການເມືອງສະໜາມໄຊ ໄດ້ຈັດພະທີມອບໃບຕາດິນຖາວອນ ແລະ ໃບແຈ້ງເນື້ອທີ່ດິນກະສິກຳ ໃຫ້ແກ່ປະຊາຊົນຈຳນວນ 3 ບ້ານຂອງເມືອງຊະໜາມໄຊ ຄື: ບ້ານດົງບາກໃໝ່ຫີນຄຳ, ບ້ານສະໝອງໃໝ່ປີນດົງ ແລະ ບ້ານຫີນລາດ (ຈຸດຕໍມະຢອດ). ໂດຍການການເປັນປະທານຂອງທ່ານ ສຸລິວົງ ອະໄພວົງ ເຈົ້າເມືອງ-ເມືອງສະໜາມໄຊ. ປະກອບມີບັນດາທ່ານຈາກພາກສ່ວນກ່ຽວຂ້ອງ ເຊັ່ນ: ທ່ານ ຄຳສິງ ພົງສະຫວັດ ຮອງຫົວໜ້າພະແນກ ຊັບພະຍາກອນທຳມະຊາດ ແລະ ສິ່ງແວດລ້ອມແຂວງ, ທ່ານນາງ ວົງເດືອນ ຟອງສະໝຸດ ຮອງຫົວໜ້າພະແນກກະສິກຳ ແລະ ປ່າ ໄມ້ແຂວງ, ມີບັນດາທ່ານຫົວໜ້າຫ້ອງການຕ່າງອ້ອມຂ້າງເມືອງ ພ້ອມດ້ວຍອຳນາດການປົກຄອງບ້ານຂອງທັງ 3 ບ້ານເຂົ້າຮ່ວມ.
Read more: ມອບໃບຕາດິນຖາວອນ ແລະໃບແຈ້ງເນື້ອທີ່ດິນ ໃຫ້ແກ່ປະຊາຊົນ 3 ບ້ານ ຂອງເມືອງສະໜາມໄຊທີ່ຖືກຜົນກະ...
ພະແນກ ຊສແຂວງ ຈັດເຝິກອົບຮົມການແຕ່ງເອກະສານທາງການ ແລະ ແນະນຳການບໍລິການເອກະສານດ້ານວິຊາການວຽກງານທີ່ດິນ ແລະ ສິ່ງແວດລ້ອມ ໃຫ້ແກ່ບັນດາຂະແໜງພາຍໃນພະແນກ
ວັນທີ 25 ສິງຫາ 2021 ນີ້ ຢູ່ທີ່ຫ້ອງປະຊຸມຂອງພະແນກຊັບພະຍາກອນທໍາມະຊາດ ແລະ ສິ່ງແວດລ້ອມແຂວງອັດຕະປື ໄດ້ຈັດເຝິກອົບຮົມກ່ຽວກັບການແຕ່ງເອກະສານທາງການ ແລະ ແນະນຳການບໍລິການເອກະສານດ້ານວິຊາການວຽກງານທີ່ດິນ ແລະ ສິ່ງແວດລ້ອມ ໃຫ້ແກ່ພະນັກງານຂອງພະແນກ ຊສ ແຂວງ ໂດຍການບັນຍາຍຂອງທ່ານ ວຽງໄຊ ນໍລະສິງ, ຫົວໜ້າຫ້ອງການບໍລິຫານ, ແຜນການ-ການເງິນ, ພະແນກ ຊສແຂວງ ແລະ ໃຫ້ກຽດເປັນປະທານໂດຍ ທ່ານ ຫັດສະໄນ ສີບຸນເຫຼືອງ ຫົວໜ້າພະແນກຊັບພະຍາກອນທຳມະຊາດ ແລະ ສິ່ງແວດລ້ອມແຂວງ.ປະກອບມີບັນດາທ່ານຫົວໜ້າ-ຮອງຫົວໜ້າຂະແໜງການພ້ອມດ້ວຍພະນັກງານວິຊາການພາຍໃນພະແນກຈຳນວນໜຶ່ງເຂົ້າຮ່ວມ.
Read more: ພະແນກ ຊສແຂວງ ຈັດເຝິກອົບຮົມການແຕ່ງເອກະສານທາງການ ແລະ ແນະນຳການບໍລິການເອກະສານດ້ານວິຊາການວຽກງານທີ່ດິນ...
Page 2 of 3
Latest Articles
- ທ່ານຫົວໜ້າພະແນກຊັບພະຍາກອນທຳມະຊາດ ແລະສິ່ງແວດລ້ອມແຂວງລົງຕິດຕາມກວດກາດ້ານສິ່ງແວດລ້ອມຂອງບໍລິສັດຂັນໄຊ ພັດທະນາກະສິກຳ
- ປຶກສາຫາລືຜ່ານວິດີໂອທາງໄກຂັ້ນເມືອງ ແລະ ກອງປະຊຸມວິຊາການ ກ່ຽວກັບບົດປະເມີນຜົນກະທົບຂອງໂຄງການຂຸດຄົ້ນປຸງແຕ່ງແຮ່ຄໍາ ເມືອງພູວົງ
- ຫ້ອງການຊັບພະຍາກອນທຳມະຊາດ ແລະສິ່ງແວດລ້ອມເມືອງຊານໄຊແຕ່ງຕັ້ງພະນັກງານດຳລົງຕຳແໜງບໍລິຫານຫົວໜ້າ ແລະຮອງຫົວໜ້າໜ່ວຍງານ
- ສາມໜ່ວຍພັກທີ່ຂຶ້ນກັບຮາກຖານພັກພະແນກ ຊສ ແຂວງ ທາບທາມບຸກຄະລາກອນເປັນເລຂາໜ່ວຍພັກ, ຮອງເລຂາ ແລະ ກຳມະການໜ່ວຍພັກ.
- ປະຊາຊົນບ້ານຄຳວົງສາ ເມືອງພູວົງ ໄດ້ຮັບໃບຕາດິນຖາວອນ